किस बात से डर रहे हैं मनमोहन सिंह : केजरीवाल  
उधर, कांग्रेस ने भी अण्णा हज़ारे पर तीखा हमला किया है। मनीष तिवारी ने कहा है कि इस देश को सबसे ज्यादा ख़तरा ना चुने हुए तानाशाहों से है।
लोकपाल बिल पर सरकार और सिविल सोसाइटी के बीच ज़ुबानी जंग तेज़ हो गई है। रविवार को वित्तमंत्री प्रणब मुखर्जी ने अण्णा हज़ारे पर आरएसएस के साथ जुड़े होने का आरोप लगाया था। आज लोकपाल ड्राफ्टिंग कमेटी के सिविल सोसाइटी के सदस्य अरविंद केजरीवाल ने पूछा है कि लोकपाल के तहत आने में प्रधानमंत्री मनमोहन सिंह को किस बात का डर है। उधर कांग्रेस ने भी अण्णा हज़ारे पर तीखा हमला किया है। मनीष तिवारी ने कहा है कि इस देश को सबसे ज्यादा ख़तरा ना चुने हुए तानाशाहों से है। तिवारी ने अण्णा को चुनौती देते हुए कहा कि अण्णा अपनी भाषा नहीं बल्कि लिखी हुई स्क्रिप्ट पढ़ रहे हैं।